ENRON Corp.: ΤΟ ΣΚΑΝΔΑΛΟ ΠΟΥ ΣΥΓΚΛΟΝΙΣΕ ΤΗΝ ΑΜΕΡΙΚΗ « Blog ευρείας θεματολογίας
« Ζωάκια με ονόματα τραγουδιστών!
Ο Μακάο των Υάκινθων! »
Η Enron Corp. σχηματίστηκε το 1985. Πριν την κατάρρευσή της το 2001, υπήρξε μια ηγέτιδα πολυεθνική εταιρία παραγωγής ενέργειας. Έδρευε στο Houston των Η.Π.Α. και εξειδικευόταν στην κατασκευή και διαχείριση μεγάλων ενεργειακών έργων, όπως εργοστάσια παραγωγής ηλεκτρικής ενέργειας και αγωγών φυσικού αερίου. Είχε επίσης ισχυρή παρουσία στον τομέα της εκμετάλλευσης κοιτασμάτων αργού πετρελαίου και φυσικού αερίου. Μόνο στις Η.Π.Α. διαχειριζόταν ένα δίκτυο αγωγών μεταφοράς φυσικού αερίου μήκους περίπου 60.000 χλμ. το οποίο μετέφερε το 20% του φυσικού αερίου των Η.Π.Α. και έτσι η Enron θεωρούνταν ως η μεγαλύτερη εταιρία φυσικού αερίου στις Η.Π.Α..
Το 1994, σύμφωνα με τη λίστα του περιοδικού Fortune, κατατάχθηκε 438η μεγαλύτερη επιχείρηση του κόσμου ενώ το 1995 είχε έσοδα άνω του 9,2δις$ και λειτουργικά κέρδη 944εκατ.$. Η Enron είχε διεθνοποιήσει τις δραστηριότητές της, όσον αφορά τον τομέα των μεγάλων ενεργειακών έργων, σε πάρα πολλές χώρες του κόσμου. Όπως είναι φυσικό έκλεινε διακρατικές συμφωνίες με μεγάλα κράτη όπως η Ινδία, η Κίνα κ.λπ. Μάλιστα κατασκεύαζε το μεγαλύτερο αγωγό φυσικού αερίου στον κόσμο, στο Gasport της Ρωσίας.
Η Enron χρησιμοποίησε τεχνικές δημιουργικής και επιθετικής λογιστικής, ακατάλληλες από τεχνικής άποψης, για να ωραιοποιήσει τις λογιστικές της καταστάσεις αποκρύπτοντας πληροφορίες για τα δανειακά της κεφάλαια. Κατάφερε δηλαδή να αποκρύπτει πληροφορίες σχετικά με τη χρηματοδότησή της μέσω Leasing και Factoring για να παρουσιάσει μια πιο κολακευτική εικόνα στις χρηματοοικονομικές της καταστάσεις και έτσι η μετοχή της να έχει μεγαλύτερη απήχηση στο επενδυτικό κοινό. Τον Αύγουστο του 2001 που το σκάνδαλο βγήκε στη φόρα τα γραφεία λογιστών της αναγκάστηκαν να πληρώσουν πρόστιμα εκατομμυρίων $ για προσπάθεια παραπλάνησης των επενδυτών.
Η Enron όμως αναλώθηκε και σε πολιτικά σκάνδαλα!!! Προσέφερε σημαντικά ποσά στον επικεφαλή των Ρεπουμπλικάνων στο Κογκρέσο και ενίσχυσε οικονομικά την εκστρατεία του George Bush (υπήρξε ο σημαντικότερος χρηματοδότης του!). Αργότερα, το 2000 η Enron ήταν η 12η σε συνεισφορά στην προεκλογική εκστρατεία του George Bush Jr. Επίσης, έπειτα από σωρεία αποκαλύψεων, γνωστοποιήθηκε ακόμα ότι η Enron προσέφερε θέσεις εργασίας σε συγγενείς γερουσιαστών.
H Enron δεν εξαπάτησε μόνο το επενδυτικό της κοινό. Εξαπάτησε ολόκληρο το θεσμό του Χρηματιστηρίου. Η περίπτωσή της όμως απέδειξε περίτρανα ότι: τα οικονομικά στοιχεία των επιχειρήσεων ενδέχεται να ‘μαγειρευτούν’ και να μην ανταποκρίνονται στην πραγματικότητα. Εταιρίες-κολοσσοί είναι χτισμένες σε σαθρά θεμέλια και βουτηγμένες ως το μεδούλι μέσα στη διαπλοκή. Ο τύπος φυσικά δεν έλειπε από όλη αυτήν την ιστορία αφού πριν ξεσπάσει το σκάνδαλο συνεχώς ενίσχυε με δημοσιεύσεις τη χρηματιστηριακή αξία της μετοχής.
To Logo της εταιρίας.
This entry was written by ba0513 and posted on Μαΐου 14, 2008 at 10:44 μμ and filed under Οικονομία with tags Enron Corp.. Bookmark the permalink. Follow any comments here with the RSS feed for this post.	Post a comment or leave a trackback: Trackback URL.